Федерико Гарсия Лорка
Касида за плача

Превод от испански: Живка Балтаджиева, —

chitanka.info

Аз залостих балкона си,

че не исках да чувам плача.

Но зад всички стени, да, зад всички стени,

само плач във слуха се забива.

Рядко ангел запява,

рядко куче пролайва тук-там

и се блъска в дланта ми

на хиляди цигулки простора.

А плачът,

а плачът, сякаш куче по всички следи,

а плачът, сякаш ангел всемирен,

а плачът, сякаш цигулка безмерна струи

и вятърът също душат го сълзи.

Само плач до ушите достига.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.